የግድቡ አራተኛ አመት በገቢ ማሰባሰቢያና ምሁራንን በሚያሳትፉ ሲፖዚየሞች ይከበራል
የታላቁ ህዳሴ ግድብ አራተኛ ዓመት በአል በገቢ ማሰባሰቢያ፣ምሁራንን በሚያሳትፉ ሲፖዚየሞችና በተለያዩ ዝግጅቶች እንደሚከበር የህዳሴው ብሔራዊ ምክር ቤት አስታወቀ፡፡ከታላቁ ህዳሴ ግደብ ኃይልን ወደ ብሔራዊ ቋት የሚያሰገባው የሃይል ማስተላለፊያ የመስመር ዝርጋታ 76 ከመቶ ተጠናቋል።የታላቁ ህዳሴ ግድብ ግንባታ ህዝባዊ ተሳትፎ አሰተባባሪ ብሔራዊ ምክር ቤት የሚዲያና ኮምዩኒኬሽን ዳይሬክተር አቶ ፍቃዱ ከተማ ለኢትዮጵያ ዜና አገልግሎት እንደገለጹት ከዚህ በፊት የተከበሩት ሶስት ባዕላት ህዝባዊ መነቃቃትና ብሔራዊ መግባባት ላይ ያተኮሩ ነበሩ።የዘንድሮው በዓል ለየት ባለ መልኩ ኪነ ጥበባዊ ዝግጅቶችን ያካተተ ሆኖ  የሃብት ማሰባሰብ ሰራዎች ላይ ትኩረት ያደርጋል።በበአሉ ወቅት ህብረተሰቡ አቅሙ በፈቀደው መንገድ በቦንድ ግዥና በሰማኒያ አንድ ዜሮ ዜሮ አጭር የጽሁፍ መልክት በመላክ አስተዋጽኦ የሚያደረግበት ”የቦንድ ሳምንት” ዝግጅትም ተካቷል።ባለሃብቶችንም ተሳታፊ የሚያደርግ የቦንድ ኮንፍረንስ ዝግጅት እንደሚኖረ የገለጹት ዳይሬክተሩ ዝግጅቱ በባለሃብቶች ተሳትፎ ዙሪያ የሚታዩ ከፍተቶችን ለመሙላት ያግዛል ብለዋል።በዚሁ ዝግጅት ላይ በመላ ሃገሪቱ ያሉ ባለሃብቶችን የማነቃቃት ሰራ የሚሰራ ሲሆን ሶስት ሺህ የሚደርሱ ባለሃብቶችን ለማሳተፍ መታቀዱን ገልፀዋል፡፡በዝግጅቱ ላይ ቦንድ ለመግዛት ቃል ገብተው ግዥ የፈጸሙ ባለሃብቶችን እውቅና የምስጋና ስነስርዓት የሚኖር ሲሆን እስካሁን በቃላቸው መሰረት ግዥ ያልፈፀሙ ባለሃብቶችን የሚያነቃቁ ፕሮግራሞች ይኖራሉ ።ሪቱ በውሃና በፖለቲካል ሳይንስ ዘርፍ ላይ የሚሰሩ ምሁራኖች የሚሳተፉበት ሲምፖዚየም እንደሚካሔድም ጠቁመዋል፡፡በዝግጅቱ ላይ ለዓለም አቀፍ የመገናኛ ብዙሃን ባለሙያዎች ክፍት እንደሚሆነ የጠቀሱት ዳይሬክተሩ ይህም ኢትዮጵያ በግድቡ ዙሪያ ተቀባይነቱዋን እንድታሰፋ የሚያግዝ ይሆናል።የውሃና ኢነርጂ ሚኒስትሩ አቶ አለማየሁ ተገኑ በበኩላቸው በአሁኑ ወቅት ከህዳሴው ግድብ ወደ ብሔራዊ ቋት የሚያሰገባው ባለ አምስት መቶ ኪሎ ቮልት የመስመር ዝርጋታ አፈፃፀም 76 በመቶ በመድረሱ በተያዘለት ጊዜ ይጠናቀቃል ተብሎ ይጠበቃል ብለዋል፡፡በተጨማሪም ውሃው በሚተኛበት የ246 ኪሎሜትር ቦታ ላይ ደለል እንዳይፈጠርና ”ሜይቴን” የተባለው በካይ ጋዝ እንዳይመነጭ የቁጥቋጦና የደን ምንጣሮ እየተከናወነ ይገኛል።ለዚሁ ስራም እስካሁን ከሃምሳ ሺህ ሄክታር በላይ መሬት መመንጠሩንም ገልጸዋል።በተፋሰሱ አካባቢዎች ግድቡን ከደለልና ከአካባቢ መራቆት ለመከላከል  በተካሔዱ ስራዎች 33 ሚሊዮን አርሶ አደሮችን በማሳተፍ  አስራ ሰባት ቢሊዮን ችግኞች ተተክለዋል።በአሁኑ ወቅት የግድቡ ግንባታ  አርባ ሶሰት በመቶ የተጠናቀቀ ሲሆን የቁፋሮ ስራዎች ተጠናቀው የኮንክሪት ሙሌት ሰራዎች እየተከናወኑ ይገኛሉ።መጋቢት 24 ቀን 2003 ዓ.ም የታላቁ ህዳሴ ግድብ የመሰረተ ድንጋይ የተቀመጠበት ቀን መሆኑን ኢዜአ ዘግቧል፡፡